כ-450 מיליון חולי סוכרת יש כיום בעולם, מתוכם 600 אלף חיים בישראל.

הצפי הוא שבשנת 2040 מספר החולים יעלה ל-650 מיליון בעולם ומיליון בישראל. בנוסף, כיום בישראל עוד כמיליון אנשים נמצאים במצב של טרום סוכרת, כאשר כל שנה 6% מהם הופכים להיות סוכרתיים .

מספר חולי הסוכרת בגליל הוא הגבוה מבין המחוזות הגיאוגרפיים בישראל בהשוואה לממוצע הארצי והמספרים זועקים לשמיים. בישראל רק 10% מחולי הסוכרת לא מאוזנים, שזה נתון טוב בהשוואה לעולם. עם זאת, בצפון, באזור הגליל, 15% מהמטופלים לא מאוזנים. זהו פער משמעותי. חוסר האיזון מוביל לסיבוכים כגון עיוורון, קטיעות גפיים וכשל כלייתי .

במחוז הצפון קיים השיעור הגבוה ביותר של מקרי סוכרת ופטירה מסוכרת: 66 מקרי סוכרת לכל 1000 נפש.

ספֵרֵת הסוכרת בגליל ע"ש ראסל ברי, הוקמה בפקולטה לרפואה של אוניברסיטת בר-אילן בצפת בשנת 2021 במטרה לצמצם את פערי התחלואה בסוכרת והשמנה באזור הגליל. ספרה בצורתה הגיאומטרית משקפת הוליסטיות. כאשר שמה של ספרת הסוכרת הוא למעשה ראשי תיבות של:

 SPHERE - **S**ocial **P**recision-medicine **H**ealth **E**quity **R**esearch **E**ndeavour.

הגישה המנחה של ספרה מחברת בין חברה ורפואה בפיתוח והטמעה של מודלים חדשניים לצורך שיפור בריאותן של קהילות הנמצאות בפריפריה החברתית והגאוגרפית.

לספרה שלושה יעדים מרכזיים:

* ירידה של %30 בשיעור המטופלים העוברים מטרום סוכרת לסוכרת.
* ירידה במספר היחסי של המטופלים, המתגוררים בגליל, שמחלת הסוכרת שלהם אינה מאוזנת.
* ירידה בשיעור תושבי הגליל הסובלים מהשמנת יתר.

המודל הייחודי שפיתחה ספרה מאמץ את התפיסה של ארגון הבריאות העולמי בה גורמים חברתיים משפיעים על בריאותו של אדם ב-%80, בעוד שלנגישות ואיכות שירותי הבריאות יש השפעה רק של %20 בלבד על בריאות האוכלוסייה. לכן, מודל ההתערבות הייחודי של ספרה עובד עם רשויות מקומיות מחד ועם מערכת הבריאות מאידך לבניית אקוסיסטם חדשני הפועל יחד במקום מגוריו של האדם. לצורך הטמעת המודל, בנתה ספרה שותפויות ייחודיות עם קופות החולים ובתי החולים בגליל, משרדי ממשלה, רשויות מקומיות, ארגוני חברה אזרחית ,מנהיגים דתיים, אקדמיה ותעשיה .

**מה משפיע על הבריאות?**

40% משתנים סוציואקונומיים

10% משתנים פיזיים

30% שתנים התנהגותיים

20% מערכת הבריאות

**80% גורמים חברתיים המשפיעים על בריאות**

כדי לייצר שינוי, המודל של ספרה פועל בארבעה ענפים במקביל:

מניעה, איזון, טיפול וריפוי:

**מניעה** - אסטרטגיות חדשות למניעת מחלת הסוכרת בקרב קבוצות אוכלוסייה בסיכון גבוה .

**איזון** - אסטרטגיות חדשות לשיפור הניהול הקליני ולהפחתת סיבוכי מחלת הסוכרת.

**טיפול** - מודלים חדשים לטיפול המתאימים למערכות הטיפול ומשלבים אותן בקהילה במטרה להציג ולהטמיע באופן פרואקטיבי את שיטות העבודה המומלצות לטיפול בסוכרת.

**ריפוי** - מחקר בסיסי וקליני בתחומי הסוכרת וההשמנה.

ארבעת ענפי פעילות ספרה מוקפים ונתמכים על ידי מרכז החינוך של ספרה.

כיום ספרה מובילה 60 פרוייקטים פורצי דרך בארבעת הענפים עם שני שותפי הליבה העיקריים שלה:

* מערכת הבריאות (קופות החולים ובתי החולים באזור)
* רשויות מקומיות

**פעילות ספרה עם הרשויות המקומיות:**

 מודל התערבות ייחודי הפועל ברמת היישוב, ממצב את השלטון המקומי כמנוע לשינוי בתחום הבריאות. מודל "המנוע המוניציפלי לבריאות חברתית (MESH)" רותם את הרשויות המקומיות לתהליך דרך הצגת ההשלכות הכלכליות של תחלואה על תקציב הרשות לצד הערך של קהילה בריאה יותר. ביישובים אותה מלווה ספרה הוקמו ברשויות המקומיות יחידות בריאות. ספרה מלווה את יחידות הבריאות, באמצעות הכלים הייחודיים שפיתחה, במיפוי האקוסיסטם המקומי הרלוונטי לצמצום פערי הבריאות הקיימים. כך, בפעם הראשונה מתקבלת ברשות תמונה מלאה ועדכנית על המדיניות הקיימת בתחום של בריאות והתכניות הנגזרות ממנה. יחידות הבריאות, בליווי של סֵפֵרה, יוצרות אינטגרציה בין נתונים רציפים של רשויות מקומיות ונתוני תחלואה ממערכת הבריאות. תהליך עבודה זה מאפשר לא רק לרשויות, אלא גם למערכת הבריאות לקבל החלטות מבוססות מקום כדי לשפר את תוצאי הבריאות של התושבים.

תובנות המיפוי מתורגמות לתכניות אסטרטגיות חמש שנתיות פורצות דרך הקושרות בפעם ראשונה בין מדיניות, פעילות ותוצאי בריאות כדי לייצר שינוי מדיד ובר קיימא בשטח. ספרה החלה את דרכה עם פיילוט ב5- רשויות מקומיות: נצרת, נוף הגליל, שפרעם, סח'נין וצפת. בשנה החולפת, בשותפות עם משרד הבריאות, התרחבה הפעילות ל-17 יישובי חברה ערבית כחלק מהחלטת הממשלה 550 לצמצום פערי בריאות באוכלוסייה הערבית. עד סוף שנת 2024 ספרה צפויה לעבוד עם 25 רשויות מקומיות. כיום מודל ההתערבות של ספרה נוגע ביותר מ-660,000 תושבים וכאמור ממשיך להתרחב.

**פעילות ספרה עם מערכת הבריאות:**

עבודתה עם מערכת הבריאות, ספרה מקדמת תכנון והטמעה של התערבויות לשיפור איכות ונגישות הטיפול, לצד בניית תשתית מחקר משותפת עם שירותי הבריאות בקהילה.

להלן כמה מהפרויקטים העיקריים שמובילה ספרה יחד עם שותפיה במערכת הבריאות:

* פרוייקט טרום סוכרת – מיפוי המצב הקליני של הטרום סוכרתיים בערי הפיילוט של ספרה והכנת תוכנית התערבות והטמעתה עם קופת חולים מכבי.
* תוכנית התערבות למתן טיפול תרופתי נאות לחולי סוכרת.
* קביעת מנגנון של מענקים קטנים למתן מימון משותף לחוקרים של אוניברסיטת בר-אילן ומערכת הבריאות.
* הקמת 6 מרפאות חדשות לטיפול בהשמנת יתר, בשיתוף עם קופות החולים בכל הגליל.
* הקמת ביובנק של הצפון בשותפות עם בתי החולים ובליווי התוכנית הלאומית מדג"ם.

**פרוייקטים משולבים:**

צד פיתוח והטמעה של התערבויות עם כל אחד משותפי הליבה, ספרה מטמיעה פרויקטים אינטגרטיביים המשלבים בפעילותם את מערכת הבריאות והרשות המקומית כדי לייצר שינוי פורץ דרך.

להלן כמה דוגמאות מובילות לפרוייקטים משולבים:

* מעבדה ניידת להגברת היענות חולי סוכרת לביצוע בדיקות שנתיות – שיתוף הפעולה הייחודי בין ספרה, הרשות וקופות החולים מאפשר לניידת להגיע לשכונת המגורים של המטופל.
* פלטפורמה למרשם חברתי – פלטפורמה דיגיטלית בה שירותי הבריאות יוכלו להציע למטופלים פתרונות לפעילות גופנית או תזונה בריאה ביישוב שלהם.

לצד כל הפעילויות הרבות של ספרה לצמצום פערי הסוכרת וההשמנה בארבעת ענפי הפעולה של מניעה, איזון, טיפול וריפוי, מרכז החינוך של ספרה פועל לתת כלים לצוותים הרפואיים דרך הקמת תכניות כמו: בית ספר לסוכרת בית ספר להשמנת יתר קורס הכשרה ייחודי לאנשי דת על חשיבות המניעה של סוכרת והשמנה פיתוח תכנית הכשרה ייחודית למנהלי יחידות בריאות בשלטון המקומי.

סֵפֵרה הגוף הגדול ביותר בישראל במתן מענקי מחקר לתחומי סוכרת והשמנה מאז הקמתה, ספרה העניקה כ-30 מענקי מחקר לחוקרים וחוקרות. מחקרים הנערכים בתמיכת ספרה מתמקדים בתחומים כגון: גנטיקה של סוכרת סוג ,1 תרופות סוכרת חדשות, סוכרת הריון, מיקרוביום ופגיעה באיברי המטרה.

ספרה פועלת לצמצום פערי הבריאות בסוכרת והשמנה דרך שותפויות ייחודיות. אנו מזמינים אתכם לעקוב אחר הפעילות שלנו ברשתות החברתיות ולצור איתנו קשר לטובת שיתופי פעולה חדשים ומעניינים medicine.diabetes@biu.ac.il מספר טלפון של מזכירות ספרה: 03 -7384599